CELEX: 32007R0648
Language: ro
Date: 2007-06-11 00:00:00
Title: Regulamentul (CE) nr. 648/2007 al Comisiei din 11 iunie 2007 de interzicere a pescuitului de grenadier de piatră în zonele ICES Vb, VI, VII (apele comunitare și apele care nu sunt sub suzeranitatea sau sub jurisdicția țărilor terțe) pentru navele aflate sub pavilion spaniol

13.6.2007   
            
            
               RO
            
            
               Jurnalul Oficial al Uniunii Europene
            
            
               L 151/28
            
         
      REGULAMENTUL (CE) NR. 648/2007 AL COMISIEI
   
   din 11 iunie 2007
   de interzicere a pescuitului de grenadier de piatră în zonele ICES Vb, VI, VII (apele comunitare și apele care nu sunt sub suzeranitatea sau sub jurisdicția țărilor terțe) pentru navele aflate sub pavilion spaniol
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
   întrucât:
   
               (1)
            
            
               Regulamentul (CE) nr. 2015/2006 al Consiliului din 19 decembrie 2006 de stabilire, pentru 2007 și 2008, a posibilităților de pescuit pentru navele comunitare în ceea ce privește anumite rezerve de pești de adâncime (3), stabilește cotele pentru 2007 și 2008.
            
         
               (2)
            
            
               În conformitate cu informațiile primite de către Comisie, capturile din rezervele menționate în anexa la prezentul regulament, realizate de către navele care arborează pavilionul unui stat membru menționat în anexă sau sunt înregistrate în acest stat membru, au depășit cotele stabilite pentru anul 2007.
            
         
               (3)
            
            
               Prin urmare, se impun interzicerea pescuitului pentru aceste rezerve și păstrarea la bord, transbordarea și debarcarea acestora,
            
         ADOPTĂ PREZENTUL REGULAMENT:
   Articolul 1
   Epuizarea cotei
   Cotele de pescuit alocate statelor membre menționate în anexa la prezentul regulament pentru stocurile stabilite pentru 2007 trebuie considerate epuizate de la data stabilită în prezenta anexă.
   Articolul 2
   Interdicții
   Pescuitul pentru rezervele menționate în anexa la prezentul regulament de către navele care arborează pavilionul statului membru în cauză sau care sunt înregistrate în statul membru menționat este interzis de la data stabilită în prezenta anexă. Se interzice, de asemenea, păstrarea la bord, transbordarea sau debarcarea peștilor din rezervele vizate, capturați de către navele în cauză, după data menționată.
   Articolul 3
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 iunie 2007.
      
         
            Pentru Comisie
         
         Fokion FOTIADIS
         
         
            Director general pentru pescuit și probleme maritime
         
      
   
   
      (1)  JO L 358, 31.12.2002, p. 59.
   
      (2)  JO L 261, 20.10.1993, p. 1. Regulament, astfel cum a fost modificat ultima dată prin Regulamentul (CE) nr. 1967/2006 (JO L 409, 30.12.2006, p. 9, rectificat de JO L 36, 8.2.2007, p. 6).
   
      (3)  JO L 384, 29.12.2006, p. 28. Regulament, astfel cum a fost modificat prin Regulamentul (CE) nr. 609/2007 al Comisiei (JO L 141, 2.6.2007, p. 33).
   
      ANEXĂ
      
                  Nr.
               
               
                  11
               
            
                  Statul membru
               
               
                  SPANIA
               
            
                  Rezerva
               
               
                  RNG/5B67-
               
            
                  Specia
               
               
                  Grenadier de piatră (Coryphaenoides rupestris)
               
            
                  Zona
               
               
                  Apele comunitare și apele aflate în afara suzeranității sau jurisdicției țărilor terțe din zonele Vb, VI și VII
               
            
                  Data
               
               
                  13.4.2007